laion/Wikipedia-Exotic huggingface dataset:
অমিতা মালিক

অমিতা মালিক (১৯২১—২০ ফেব্রুয়ারি ২০০৯) ছিলেন একজন ভারতীয় বাঙালি মিডিয়া সমালোচক। টাইম ম্যাগাজিন তাঁকে ভারতের "সর্বাধিক বিশিষ্ট চলচ্চিত্র ও টেলিভিশন সমালোচক" হিসাবে বর্ণনা করেছিল এবং "ভারতীয় মিডিয়াতে প্রথম নারী" ও "ভারতীয় চলচ্চিত্রের শ্রেষ্ঠ ভাষ্যকার" বলে অভিহিত করেছিল। ১৯৯৪ সালে তিনি লখনউতে অল ইন্ডিয়া রেডিওতে নিজের কর্মজীবন শুরু করেছিলেন এবং পরে দ্য স্টেটসম্যান, দ্য টাইমস অফ ইন্ডিয়া, ইন্ডিয়ান এক্সপ্রেস এবং পাইওনিয়ার সহ অনেক মুদ্রণ প্রকাশনার জন্য লেখালেখি করেছিলেন। ২০০৯ সালের ২০ ফেব্রুয়ারতে তিনি দক্ষিণ দিল্লির নিকটবর্তী কৈলাশ হাসপাতালে ৮৭ বছর বয়সে লিউকেমিয়ায় আক্রান্ত হয়ে মৃত্যুবরণ করেছেন। অমিতা মালিক ব্রিটিশ ভারতের আসামের গুয়াহাটিতে একটি বাঙালি পরিবারে জন্মগ্রহণ করেছিলেন। ২১ দিন বয়সী অমিতার একটি গাড়িতে যাত্রার সময় অন্য একটি গাড়ির সাথে ধাক্কা লেগেছিল, সেই গাড়িতে মহাত্মা গান্ধী বসে ছিলেন। এই ঘটনায় গান্ধীজি খুব উদ্বিগ্ন ছিলেন যে শিশুটি আঘাত পেল কিনা। তাঁর জীবনের প্রথম দেখা চলচ্চিত্র ছিল চার্লি চ্যাপলিনের দ্য গোল্ড রাশ, এটি লরেটো কনভেন্ট শিলংয়ের প্রব্রাজিকাদের দ্বারা প্রদর্শিত হয়েছিল। "শনিবার দুপুরের খাবারের সময় ইউরোপীয় সঙ্গীতের সাপ্তাহিক অনুষ্ঠান উপস্থাপন" করতে তিনি মাসে লক্ষ টাকা বেতনে লখনউয়ের অল ইন্ডিয়া রেডিওতে যোগ দিয়েছিলেন। ১৯৪৪ সালে তিনি আনুষ্ঠানিকভাবে অল ইন্ডিয়া রেডিওর অনুষ্ঠান সহকারী পদের জন্য আবেদন করেছিলেন এবং তাঁকে দিল্লি স্টেশনে নিয়োগ দেওয়া হয়েছিল। তিনিই একমাত্র ভারতীয় চলচ্চিত্র সমালোচক যিনি ইংমার বারিমান এবং মার্লোন ব্রান্ডোর মতো গুরুত্বপূর্ণ চলচ্চিত্র তারকা ও পরিচালকদের সাক্ষাৎকার নিতে পেরেছিলেন। তাসখন্দে লাল বাহাদুর শাস্ত্রীর মৃত্যুর পরে অপ্রত্যাশিতভাবে ইন্দিরা গান্ধী যখন ভারতের প্রধানমন্ত্রী হন তখন অমিতা মালিক ছিলেন তাঁর সাক্ষাৎকার গ্রহণকারী প্রথম সাংবাদিক। "Worldwide Wave – Why is the Entire Planet Baywatching? Why Not? It's Sexy, Wholesome Fun. Yes, Really"। Time। ২৫ সেপ্টেম্বর ১৯৯৫। ১৭ আগস্ট ২০০০ তারিখে মূল থেকে আর্কাইভ করা। সংগ্রহের তারিখ ৩১ জুলাই ২০১৭।  New Straits Times, Singapore, 16 May 1991 "Amita Malik, RIP"। news.outlookindia.com। ৬ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০১২।  [১] ওয়েব্যাক মেশিনে আর্কাইভকৃত ২৭ ফেব্রুয়ারি ২০০৯ তারিখে pg.3/4 "Amita No Holds Barred" আইএসবিএন ৮১-৭২২৩-৩৫১-৫ pg. 13 "Amita No Holds Barred" আইএসবিএন ৮১-৭২২৩-৩৫১-৫ pg. 63 "Amita No Holds Barred" আইএসবিএন ৮১-৭২২৩-৩৫১-৫ pg. 77 "Amita No Holds Barred" আইএসবিএন ৮১-৭২২৩-৩৫১-৫ "Lonely death for a trailblazer – Analysis – DNA"। Dnaindia.com। ২৬ ফেব্রুয়ারি ২০০৯। সংগ্রহের তারিখ ২৬ অক্টোবর ২০১২।  "Amita no holds barred" – pages 180/181
বালিয়া গম

বালিয়া গম, অথবা বলা যায় দাউদখানি গম হল এক ধরনের লম্বা দানার গম, যেটি ভারতের গুজরাত রাজ্যের খাম্বাৎ উপসাগরের উত্তরে ভাল অঞ্চলে চাষ করা হয়। এটি ২০১১ সালে ভৌগোলিক নির্দেশক হিসাবে নিবন্ধন পেয়েছে। ভাল অঞ্চলটি আহমেদাবাদ এবং ভাবনগর জেলার মধ্যে অবস্থিত সেখানে ভারতের স্বাধীনতার আগে থেকেই এই গম চাষ করা হয়। আহমেদাবাদ জেলার ধানধুকা, ধোলকা ও বাভলা তহশিলে সুরেন্দ্রনগর জেলার লিম্বডিতে; ভাবনগর জেলার বল্লভীপুরে; আনন্দ জেলার তারাপুর ও খাম্বাতে; খেড়া জেলার মাতারে এবং ভারুচ জেলার জাম্বুসার ও ভাগ্রায় ব্যাপকভাবে এই গমের চাষ হয়। ২০১১ সালে রাজ্য পরিচালিত গুজরাত এগ্রো ইন্ডাস্ট্রিজ কর্পোরেশন এবং আনন্দ কৃষি বিশ্ববিদ্যালয়ের সহায়তায় বালিয়া গম ভৌগোলিক নির্দেশক হিসাবে নিবন্ধিত হয়েছিল। এই গম দিয়ে সুজি প্রস্তুত হয়, যেটি পাস্তা, ম্যাকারনি, পিজ্জা, স্প্যাগেটি, সিমাই, নুডলস ইত্যাদি তৈরিতে ব্যাপকভাবে ব্যবহৃত হয়। বালিয়া গমের একটি ধরন গুজরাত গম - ১ গুজরাতে জনপ্রিয়। অক্টোবরের শেষের দিক থেকে নভেম্বরের প্রথম সপ্তাহের মধ্যে বৃষ্টিপাতের জল উপসাগরে নির্গত হয়ে যাওয়ার পরে গমের বীজ বপন শুরু হয়। ফলন পেকে ওঠে মার্চ — এপ্রিলের মধ্যে। প্রতি বছর ১.৭ থেকে ১.৮ লাখ (১,৭০,০০০ থেকে ১,৮০,০০০ লং টন) গম উৎপন্ন হয়, ২ লাখ হেক্টর (৪,৯০,০০০ একর) জমিতে। বালিয়া গম চাষে সেচ বা বৃষ্টিপাতের প্রয়োজন হয় না, কারণ এগুলি সংরক্ষিত আর্দ্রতাযুক্ত জমিতে চাষ করা হয়। বালিয়া গম গ্লুটেন সমৃদ্ধ, যেটি এক ধরনের অ্যামিনো অ্যাসিড। এটি প্রোটিন সমৃদ্ধও বটে। এতে প্রচুর পরিমাণে ক্যারোটিন রয়েছে এবং এতে জল কম শোষিত হয়। Gautam Purohit (১৬ আগস্ট ২০১১)। "કેસર કેરી પછી હવે ભાલીયા ઘઉંને 'જીઆઇ' ટેગ અપાયો"। દિવ્ય ભાસ્કર (গুজরাটি ভাষায়)। সংগ্রহের তারিখ ২৬ জানুয়ারি ২০১৬।  "GI tag for Gir Kesar mango, Bhalia wheat"। The Times of India। ২৮ জুলাই ২০১১। সংগ্রহের তারিখ ২৭ জানুয়ারি ২০১৬।  George Watt (২৩ জানুয়ারি ২০১৪)। A Dictionary of the Economic Products of India। Cambridge University Press। পৃষ্ঠা 136। আইএসবিএন 978-1-108-06881-9।  "Bhalia wheat gets GI tag"। Business Line - The Hindu। ১৫ আগস্ট ২০১১। সংগ্রহের তারিখ ২৬ জানুয়ারি ২০১৬।  "Geographical Indication tag for Bhalia wheat"। The Indian Express। ১৭ আগস্ট ২০১১। সংগ্রহের তারিখ ২৬ জানুয়ারি ২০১৬।
লিসোভা পিসনিয়া

লিসোভা পিসনিয়া (ইউক্রেনীয়: Лісова пісня) একটি তিন অঙ্কের কবিতা। এই কবিতাটি লেসিয়া উক্রাইঙ্কার লেখা। এটি একটি কাব্যনাট্য। এই কাব্যনাট্যটি ১৯১১ সালে জর্জিয়ার কুটাইসি শহরে রচিত হয়েছিল। ১৯১৮ সালের ২২ নভেম্বর এই কাব্যনাট্যটি সর্বপ্রথম কিভ ড্রামা থিয়েটারে মঞ্চস্থ হয়। এই লেখাটি ইউক্রেনীয় সাহিত্যের প্রথমদিকের রূপকথা লেখাগুলির মধ্যে একটি। "লিসোভা পিসনিয়া" ইউক্রেনীয় সুরকার মাইখাইলো স্কোরুলস্কাইয়ের একটি ব্যালে যা ১৯৩৬ সালে তৈরি হয়েছিল। এটি প্রথম মঞ্চস্থ হয়েছিল ১৯৪৬ সালে ইউক্রেনের রাজধানী কিয়েভে। "লিসোভা পিসনিয়া" ইউক্রেনীয় সুরকার ভিতালিয়া কিরিকো (১৯৫৭)-এর একটি অপেরা এবং কিয়েভ কনজারভেটরির অপেরা স্ট‌ুডিও। "লিসোভা পিসনিয়া" আবার সুরকার হারমান ঝুকভস্কির একটি ব্যালে যা তৎকালীন রাশিয়ার (১৯৬১) বোলশোই থিয়েটারে পরিবেশিত হয়েছিল। "লিসোভা পিসনিয়া" ইউক্রেনীয় সুরকার মাইরোস্লাভ ভলেন্সস্কির একটি অপেরা যা ছোট উৎসবে দেখা গিয়েছিল। "দ্য ফরেস্ট সং" একটি মার্কিন ভিডিও গেম। Світ фентезі: від Шевченка до Дяченків Кам'янчани слухали світову прем'єру «Лісова пісня»
পেমবার্থি ধাতু শিল্প

পেমবার্থি ধাতু শিল্প হল একটি ধাতব হস্তশিল্প যেটি ভারতের তেলেঙ্গানা রাজ্যের জনগাঁও জেলার পেমবার্থিতে তৈরি হয়। তারা তাদের সূক্ষ্ম ধাতব চাদরের শিল্পকর্মের জন্য জনপ্রিয়। পেমবার্থি হায়দরাবাদ থেকে প্রায় ৮০ কিলোমিটার দূরে অবস্থিত একটি গ্রাম। কাকতীয় রাজবংশের শাসনকালে এই অঞ্চলটি ৫০০ বছর ব্যাপী এক গৌরবের সময় প্রত্যক্ষ করেছিল। পেমবার্থিতে ধাতব কর্মী বা "বিশ্বকর্মা"দের অসামান্য কারিগরী সমৃদ্ধ ইতিহাস রয়েছে। ধাতব চাদরের কারুকাজের প্রক্রিয়াটি জনপ্রিয় হয়ে উঠেছিল। শাসকদের পৃষ্ঠপোষকতায় হিন্দু মন্দিরের বিগ্রহের (দেবমূর্তি) পাশাপাশি বাহন (রথ) এবং মন্দির ভাস্কর্যের অন্যান্য শৈল্পিক আনুষঙ্গিক সুশোভিত হত। এগুলি পেমবার্থি পিতল দ্রব্য নামেও জনপ্রিয় ছিল। মুসলিম শাসনের আবির্ভাবের পরে, পেমবার্থি কারিগররা তাদের শিল্পশৈলীর বিবর্তন ঘটায় এবং সুপারি বাক্স বা পানদান, সুগন্ধি পাত্র বা আতর পাত্র, ঝাড়লন্ঠন বা ঝুম্মার, ফুলদানি, বিশেষ ফলক এবং স্মৃতিচিহ্নের মতো স্বতন্ত্র সামগ্রীগুলি সজ্জিত করা শুরু করেছিল। স্বাধীনতা উত্তর যুগে, রাজনৈতিক অবস্থার ওঠাপড়া সামলে, এই শিল্পটির পুনরুত্থান হয়েছিল। পরিবর্তিত চাহিদার ধরন অনুযায়ী এটি পুনঃপ্রবর্তিত হয়েছিল। সৌন্দর্যের পাশাপাশি ব্যবহারিক দিকটিতে আরও জোর দেওয়া হয়েছিল। পেমবার্থি পিতল দ্রব্য বহু বছর ধরে হিন্দু ও মুসলমান উভয় সম্প্রদায়ের নিজস্ব সূক্ষ্মতাগুলি গ্রহণ করে সামগ্রী রচনা করেছে, যার মধ্যে নির্বিঘ্নে উভয় সংস্কৃতি মিশে গেছে। হস্তশিল্পের এই ধরনটি মর্যাদাপূর্ণ ভৌগোলিক নির্দেশিক পেয়েছে, যা আসলে এই নৈপুণ্যের জন্য সম্মানের। George, Daniel P (১৬ ফেব্রুয়ারি ২০১১)। "Scotch whisky, Karnataka's Byadgi Chilli get GI tag"। The Times of India। সংগ্রহের তারিখ ১৯ ফেব্রুয়ারি ২০২০।  Madhur Tankha। "Surajkund Mela begins on Tuesday"। The Hindu।  "Pembarthi Brass"। ৯ জুলাই ২০২২ তারিখে মূল থেকে আর্কাইভ করা। সংগ্রহের তারিখ ৯ মার্চ ২০২১।  "Pembarthy Metal Handicrafts"। সংগ্রহের তারিখ ৯ মার্চ ২০২১।
আশালতা (গায়িকা)

আশালতা (জন্মনাম: আনন্দাবলি) একজন ভারতীয় নেপথ্য সঙ্গীতশিল্পী এবং রেডিও জকি যিনি মালয়ালম, তামিল এবং তেলুগু চলচ্চিত্রে সব মিলিয়ে ৪০ টিরও বেশি গান রেকর্ড করেছেন। রেডিও জকি হিসাবে তিনি হ্যালো জয় অলুকাস নামে একটি অনুষ্ঠান সঞ্চালনা করার জন্য বিখ্যাত যা ২০০৭ সালে প্রথম প্রচারিত হয়েছিল। তিনি বর্তমানে মিডিয়া ওয়েভস নামে স্বপ্রতিষ্ঠিত একটি অডিও প্রযোজনা প্রতিষ্ঠানে পরিচালক হিসাবে কাজ করছেন। আশালতা খুব অল্প বয়সেই বাবাকে হারিয়েছিলেন, তবে সঙ্গীতের ক্ষেত্রে তিনি বেশ কয়েকজন খ্যাতিমান ব্যক্তির সংস্পর্শ পেয়েছিলেন। তিনি ১৬ বছর বয়সে কে জে যেসুদাসের সাথে পরিচিত হয়েছিলেন এবং আশালতার কণ্ঠে মুগ্ধ হয়ে পরের দিন যেসুদাস তাঁকে তরঙ্গিনী স্টুডিওতে গান করার জন্য ডেকেছিলেন। পরবর্তীতে তিনি তরঙ্গিনীর অবিচ্ছেদ্য অংশে পরিণত হয়েছেন এবং ১৯৮৫-১৯৯০ সময়কালে আশালতা ২৫ টি মালয়ালম , ২০ টি তামিল ও ১টি তেলুগু চলচ্চিত্রে গান করেছিলেন। বিয়ের পরে ১৯৯৫ সালে তিনি দুবাইয়ের একটি রেডিও স্টেশনে রেডিও প্রযোজক হিসেবে যোগ দিয়েছিলেন। ২০০৫ সালে, তিনি গয়না বিপণনের শীর্ষস্থানীয় প্রতিষ্ঠান জয় অলুকাসের বিপণন বিভাগের প্রধান হিসাবে যোগ দিতে কেরালায় ফিরে এসেছিলেন। তিনি হ্যালো জয় অলুকাস শিরোনামে কোচি এফএম রেডিও আয়োজিত একটি ফোন-ইন অনুষ্ঠান সঞ্চালনা করেছিলেন যা সারা বিশ্বজুড়ে মালয়ালি শ্রোতাদের মধ্যে তাকে আরজে হিসেবে জনপ্রিয় করে তুলেছিল। তিনি বালাকৃষ্ণানের সাথে অনুষ্ঠানটি পরিচালনা করেছিলেন এবং শ্রোতারা তাদেরকে পছন্দসইভাবে আশেচি এবং বালেতান বলে ডাকত। "List of Malayalam Songs by Singers Ashalatha"। en.msidb.org। সংগ্রহের তারিখ ২০২১-০২-০৪।  "Hello! Is it Radio `chechi' and `chettan?'"। The Hindu (ইংরেজি ভাষায়)। ২০০৭-০৪-৩০। আইএসএসএন 0971-751X। সংগ্রহের তারিখ ২০২১-০২-০৪।  "List of Malayalam Songs sung by Ashalatha"। www.malayalachalachithram.com। সংগ্রহের তারিখ ২০২১-০২-০৪।  "Everyone's Ashachechi"। www.deccanchronicle.com। সংগ্রহের তারিখ ২০২১-০২-০৪।  "Balakrishnan and Asalatha, popular radio anchors, presenting a programme at Kochi FM in Kochi... | The Hindu Images"। thehinduimages.com। ২০২১-০২-০৯ তারিখে মূল থেকে আর্কাইভ করা। সংগ্রহের তারিখ ২০২১-০২-০৪।
নাটকীয় রামেসিয়াম প্যাপিরাস

নাটকীয় রামেসিয়াম প্যাপিরাস (বা সহজভাবে রামেসিয়াম প্যাপিরাস) হল সবচেয়ে পুরনো জ্ঞাত ও প্রাপ্ত অলংকৃত প্যাপিরাস মোড়ক। এই প্যাপিরাসে বিংশ রাজবংশের প্রথম সেসুসরেতের রাজ্যাভিষেক উদ্যাপন বা সেদ উৎসব উপলক্ষ্যে মঞ্চস্থ একটি আনুষ্ঠানিক নাটক লিপিবদ্ধ রয়েছে। এটি রচিত হয়েছিল খ্রিস্টপূর্ব ১৯৮০ অব্দের কাছাকাছি কোনও এক সময়ে। প্যাপিরাসটি আবিষ্কৃত হয়েছিল রামেসিয়াম থেকে, সেই কারণেই এটি “রামেসিয়াম প্যাপিরাস” নামে পরিচিত। মোড়কের লেখাগুলি সংকীর্ণ উল্লম্ভ স্তম্ভে রৈখিক চিত্রলিপিতে লিখিত। লেখ্যপড়ের উপরিভাগে চার-পঞ্চমাংশ জুড়ে রয়েছে লেখা এবং নিচের অংশে রয়েছে অলংকরণ। দৃশ্যগুলি সজ্জিত হয়েছে আধুনিক কমিক স্ট্রিপের অনুরূপ একটি শৈলীতে, যেখানে বেশ কয়েকটি দৃশ্যে ফ্যারাওকে হোরাসের ভূমিকায় দেখা যায়। প্রতিটি দৃশ্য উল্লম্ব রেখা দ্বারা পরস্পর থেকে পৃথকীকৃত হয়েছে। বর্তমানে প্যাপিরাসটি ব্রিটিশ মিউজিয়ামে সংসক্ষিত। Gillam, Robin (2005). Performance and Drama in Ancient Egypt. Duckworth. pp. 50–51 "Papyrus Ramesseum B (the Dramatic Papyrus)"। British Museum (ইংরেজি ভাষায়)। সংগ্রহের তারিখ ২০১৮-০৩-১৮।
রাজশ্রী ঠাকুর

রাজশ্রী ঠাকুর (হিন্দি: राजश्री ठाकुर: জন্ম ২২শে সেপ্টেম্বর ১৯৮১) হলেন একজন ভারতীয় অভিনেত্রী। তিনি সাত ফেরে: সলোনি কা সফর (সলোনি চরিত্রে) এবং শাদি মোবারক শীর্ষক হিন্দি টেলিভিশন নাটক দুটিতে অভিনয়ের জন্য সবচেয়ে বেশি পরিচিত। তিনি মুম্বইয়ে জন্মগ্রহণ করেছিলেন। সাত ফেরে: সলোনি কা সফরের আগে তিনি মারাঠি সংবাদ উপস্থাপিকা হিসাবে অল ইন্ডিয়া রেডিওতে কাজ করেছিলেন এবং বিভিন্ন কোম্পানির বিজ্ঞাপনও করেছিলেন। রাজশ্রী পার্থ সেন-গুপ্ত পরিচালিত ইন্দো-ফরাসি ছায়াছবি "হাওয়া এনে দে"-তে অভিনয় করেছিলেন। এর পরেই তিনি সাত ফেরে: সলোনি কা সফরে "সলোনি" চরিত্র অভিনয়ের জন্য নির্বাচিত হয়েছিলেন: । প্রথমে তিনি যযন্তরম মমন্তরম (২০০৩) চলচ্চিত্রে একটি ছোট চরিত্রে অভিনয় করেছিলেন। তিনি কসম সে চলচ্চিত্রের অভিনেত্রী প্রাচী দেশাইয়ের সাথে বর্ষসেরা নতুন মুখ হিসেবে ষষ্ঠ ভারতীয় টেলি পুরস্কার পেয়েছিলেন। ২০০৭ সালে তিনি তাঁর শৈশবকালের বন্ধু সঞ্জত বৈদ্যকে বিয়ে করেছেন। "The year ahead"। The Tribune। ১৮ মার্চ ২০২২ তারিখে মূল থেকে আর্কাইভ করা। সংগ্রহের তারিখ ৯ মার্চ ২০২১।  "Rajshree gets a body double"। Times of India। ১০ আগস্ট ২০০৯। ৪ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১০।  "Saloni' detests being called dusky beauty"। DNA। ১১ নভেম্বর ২০০৭। সংগ্রহের তারিখ ৯ ডিসেম্বর ২০১০।  "Saloni' detests being called dusky beauty"। DNA। ১১ নভেম্বর ২০০৭। সংগ্রহের তারিখ ৯ ডিসেম্বর ২০১০।  "Aamna Sharif, Ram Kapoor take top honours at the Indian Telly Awards 2006"। সংগ্রহের তারিখ ৯ ডিসেম্বর ২০১০।  "I will be wearing a yellow Paithani"। DNA। ৭ জানুয়ারি ২০০৭। সংগ্রহের তারিখ ৯ ডিসেম্বর ২০১০।  ইন্টারনেট মুভি ডেটাবেজে রাজশ্রী ঠাকুর (ইংরেজি)
বর্তমান নাট্য সপ্তাহ

বর্তমান নাট্য সপ্তাহ (ইউক্রেনীয়: Тиждень актуальної п'єси) হলো ইউক্রেনের কিয়েভে অনুষ্ঠিত প্রতিবছর সপ্তাহব্যপী একটি শিক্ষামূলক নাট্য উৎসব। আন্তর্জাতিক নাট্যকারদের দ্বারা ইউক্রেনীয় ভাষায় রচিত কাব্য এবং নাটক রচনাগুলি নিয়ে এই নাট্য উৎসব হয়। ২০১২ সালে মেরিশিয়া নিকিতিউক, অ্যান্ড্র‌ু মে এবং নাটালিয়া ভোরোজবিত এই তিনজন মিলে এই নাট্য উৎসবের প্রথম সূচনা করেন। এই উৎসবটি পরিচালক এবং দর্শকদের সাথে নতুন নাট্যরচয়িতাদের কাজের পরিচয় হওয়ার সুযোগ করে দেয়। এই উৎসবে দর্শকদের বিচারে ব্যতিক্রমী বিষয়ে লেখার জন্য পুরস্কারও দেওয়া হয়। ""Тиждень актуальної п'єси - 2019" - розпочато прийом п'єс на конкурс"। Dramaturg (ইউক্রেনীয় ভাষায়)। ২০১৯-০৯-১৩। সংগ্রহের তারিখ ২০২১-০৩-০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বাফিয়াসের যুদ্ধ

বাফিয়াসের যুদ্ধ,বা কোয়ুনহিসার যুদ্ধটি সংঘটিত হয়েছিল ১৩০২ সালের ২৭ জুলাই ইয়ালাকোভা সমুদ্র তীর এবং বাফিয়াসের প্রান্তের প্রথম ওসমানের অধীনস্থ উসমানীয় সেনাবাহিনী এবং জর্জ মৌজালনের অধীনস্থ সম্রাটের পাঠানো বাইজেন্টাইন সেনাবাহিনীর মধ্যে। এই যুদ্ধটি উসমানীয় সাম্রাজ্যের এক গুরুত্বপূর্ণ বিজয়ের মধ্য দিয়ে শেষ হয়। তাছাড়া এ যুদ্ধে উসমান বে কোয়ুনহিসার দূর্গটি ও জয় করে উনার বেইলিকের সীমানা মারমারা উপসাগর পর্যন্ত বিস্তৃত করেন। যার ফলে আনাতলিয়া সহ আশেপাশের ভূমিতে উসমানের সাহসিকতার এবং রণকৌশলের কথা সবার মুখে মুখে চলে আসে। নানান প্রান্তে ছড়িয়ে ছিটিয়ে থাকা যোদ্ধারা, গাজিরা,আলেমরা,ব্যবসায়ীরা,বেগ'রা আস্তে আস্তে উসমানের সেনাবাহিনীতে যোগ দেয়। = সানজাক-ই উসমান (২২ ডিসেম্বর ২০১৮)।লেখকঃ প্রিন্স মুহাম্মদ সজল, পৃষ্ঠা- ১৬১ https://en.m.wikipedia.org/wiki/Battle_of_Bapheus https://tr.m.wikipedia.org/wiki/Bafeus_Muharebesi Bartusis (1997), p. 76 Kazhdan (1991), p. 251
ডিম্বোসের যুদ্ধ

ডিম্বোসের যুদ্ধ বা ডিম্বোস (তুর্কি : Dimbos Muharebesi) উসমানীয় বেইলিক (পরবর্তীতে উসমানীয় সাম্রাজ্য) এবং বাইজেন্টাইন সাম্রাজ্যের মধ্যে ১৩০৩ সালে সংঘটিত হয়েছিল। Donald Nicol, Theodore Spandounes: On the origin the Ottoman emperors. Cambridge University Press 1997, p. 10 Colin Imber, "The Legend of Osman Gazi" in Elizabeth A. Zachariadou (ed.), The Ottoman Emirate (1300-1389). Halcyon Days in Crete, A Symposium Held in Rethymnon. 1994, আইএসবিএন ৯৬০-৭৩০৯-৫৮-৮, p. 72 Halil İnalcık, "The Struggle Between Osman Gazi and The Byzantines For Nicaea", Isıl Akbaygil, Halil İnalcık, Oktay Aslanapa (ed.), İznik: Throughout History, Türkiye İş Bankası Kültür Yayınları, আইএসবিএন ৯৭৫-৪৫৮-৪৩১-১, 2003, pp. 61-62, 70. in İnalcık's personal website.
ওয়াহিদা আখতার

ওয়াহিদা আখতার (জন্মঃ ১০ এপ্রিল ১৯৯৫) হচ্ছেন পাকিস্তানের একজন নারী ক্রিকেটার। "Waheeda Akhtar"। ESPN Cricinfo। সংগ্রহের তারিখ ২২ এপ্রিল ২০১৭।  ইএসপিএনক্রিকইনফোতে ওয়াহিদা আখতার (ইংরেজি)
মুনিবা আলী

মুনিবা আলী (জন্মঃ ১৯৯৭) হচ্ছেন পাকিস্তানের একজন নারী ক্রিকেটার। তিনি ২০১৬ আইসিসি মহিলা বিশ্ব টুয়েন্টি২০তে প্রথম আন্তর্জাতিক ম্যাচে অংশ নেন। ২০১৮ সালের ২০ মার্চ তারিখে মুনীবা আন্তর্জাতিক নারী দিবসে শ্রীলঙ্কার বিপক্ষে একদিনের আন্তর্জাতিক ম্যাচে অংশগ্রহণ করেছিলেন। ২০১৮-এর অক্টোবরে মুনিবা ২০১৮ আইসিসি মহিলা বিশ্ব টুয়েন্টি২০তে ওয়েস্ট ইন্ডিজের বিপক্ষে খেলায় মাঠে নামেন। তিনি ২০২০ আইসিসি মহিলা টি২০ বিশ্বকাপ-এ অংশ নিয়েছিলেন যেটা অস্ট্রেলিয়াতে অনুষ্ঠিত হয়েছিলো। ২০২০ সালের ডিসেম্বরে মুনিবা পাকিস্তান ক্রিকেট বোর্ডে ক্রিকেটার অব দ্য ইয়ার (শর্ট-লিস্টেড) হিসেবে তালিকাভুক্ত হন। "15 member Women's team announced for ICC World Twenty20 India 2016"। Pakistan Cricket Board। সংগ্রহের তারিখ ২৬ মার্চ ২০১৬।  "1st ODI, ICC Women's Championship at Dambulla, Mar 20 2018"। ESPN Cricinfo। সংগ্রহের তারিখ ২০ মার্চ ২০১৮।  "Pakistan women name World T20 squad without captain"। ESPN Cricinfo। সংগ্রহের তারিখ ১০ অক্টোবর ২০১৮।  "Squads confirmed for ICC Women's World T20 2018"। International Cricket Council। সংগ্রহের তারিখ ১০ অক্টোবর ২০১৮।  "Pakistan squad for ICC Women's T20 World Cup announced"। Pakistan Cricket Board। সংগ্রহের তারিখ ২০ জানুয়ারি ২০২০।  "Short-lists for PCB Awards 2020 announced"। Pakistan Cricket Board। সংগ্রহের তারিখ ১ জানুয়ারি ২০২১।  ইএসপিএন ক্রিকইনফোতে মুনিবা আলী সম্পর্কে তথ্য
হাঙ্গেরিতে পর্নোগ্রাফি

হাঙ্গেরিতে পর্নোগ্রাফির ইতিহাস প্রধানত ১৯৮৯ সালে সমাজতন্ত্রের পতনের পর থেকে। সমাজতান্ত্রিক ব্যবস্থার অধীনে হাঙ্গেরিতে পর্নোগ্রাফি উৎপাদন ও বিতরণ অবৈধ ছিল, কিন্তু হাঙ্গেরীয় গণপ্রজাতন্ত্রী প্রজাতন্ত্রের পতনের পরপরই এগুলোকে আইনের অধীনে আনা হয়। সরকারী অনুমোদিত নীতির কারণে শীঘ্রই দেশটি ইউরোপীয় পর্নোগ্রাফি শিল্পের অগ্রভাগে পৌঁছে যায়। বেশ কয়েকজন বিদেশী পর্নোগ্রাফি পরিচালক দেশটির উদারনৈতিক আইনের প্রতি আকৃষ্ট হন। ঘটনাক্রমে, দেশীয় প্রযোজকও সমৃদ্ধ হতে শুরু করে এবং বেশ কয়েকজন অভিনেত্রী এখাতে ইন্ডাস্ট্রিতে নিজেদের উল্লেখযোগ্যতা প্রতিষ্ঠা করেন। সমাজতান্ত্রিক যুগে, পর্নোগ্রাফি পাশ্চাত্য অবক্ষয়ের একটি পণ্য হিসেবে বিবেচনা করা হতো এবং এটি অবৈধ ছিল। হাঙ্গেরীয় গণপ্রজাতন্ত্রের পতনের পরপরই আইনের মাধ্যমে পর্নোগ্রাফি বৈধ করা হয়। হাঙ্গেরিতে উৎপাদিত পর্নোগ্রাফি বিভিন্নভাবে মার্কিন পর্নোগ্রাফি থেকে ব্যাপক আলাদা। অনেক ক্ষেত্রেই তরুণীরা রাজধানীতে ভাগ্য খোঁজার চেষ্টায় আসার পর একাজে যুক্ত হয়। অত্যন্ত সফল পর্নোশিল্পী মায়া ডায়মন্ড বলেছেন: "আমি একটি ছোট গ্রাম থেকে এসেছি। আমি দারিদ্র্য থেকে পালাতে চেয়েছিলাম এবং আমার ভাই ও আমার মাকে আর্থিকভাবে সাহায্য করতে চেয়েছিলাম।" এই কারণে নারীরা তাদের মার্কিন সহকর্মীদের তুলনায় অনেক বেশি স্বাভাবিক, তাদের শরীরে বেশিরভাগ কৃত্রিম পরিবর্তন অনুপস্থিত যেমন অস্ত্রোপচার, উল্কি, ছিদ্র। হাঙ্গেরীয় পর্নোগ্রাফি শিল্পের অগ্রদূত বিদেশী প্রযোজক যারা অনুকূল অর্থনৈতিক অবস্থা এবং আকর্ষণীয় নারী শিল্পীদের ক্রমাগত সরবরাহের কারণে এই দেশের প্রতি আকৃষ্ট হয়েছেন। ফরাসি অভিনেতা এবং পরিচালক ক্রিস্টোফ ক্লার্ক দাবি করেন যে তিনি প্রথম, যখন তিনি ১৯৯১ সালের শুরুতে একাজের জন্য বুদাপেস্টে চলে আসেন। প্রাথমিকভাবে, নারী শিল্পীরা তুলনামূলকভাবে বেনামী ছিল; তাদের শুধুমাত্র প্রথম নাম দ্বারা চিহ্নিত করা হতো এবং কয়েকটি চলচ্চিত্রের জন্যই ব্যবহার করা হতো। প্রযোজনা সংস্থাগুলি নামের স্বীকৃতি এড়াতে চেয়েছিল, যাতে মজুরি কম পর্যায়ে রাখা যায়। এরপর ধীরে ধীরে, কিছু শিল্পী দর্শকদের মধ্যে একজন অনুসারী তারকা হিসাবে আবির্ভূত হতে শুরু করে। হাঙ্গেরিতে উৎপাদিত চলচ্চিত্রের আন্তর্জাতিক বিতরণের কারণে, বেশীরভাগ শিল্পী আন্তর্জাতিকভাবে সাউন্ডিং স্ক্রিন নাম পছন্দ করেন, যেমন নিকি এন্ডারসন (সুইডিশ), মনিক কোভত (ফরাসি) বা মিশেল ওয়াইল্ড (ইংরেজি)। ওয়াইল্ড, যার আসল নাম কাটালিন ভাদ, তিনি মূলধারার স্টারডম অতিক্রম করতে সক্ষম হন এবং সোপ অপেরা জোবান রসবানে একজন টেলিভিশন অভিনেত্রী হয়ে ওঠেন। মধ্যপ্রাচ্যে পর্নোগ্রাফি মালদ্বীপে পর্নোগ্রাফি আজারবাইজানে পর্নোগ্রাফি ফিলিপাইনে পর্নোগ্রাফি ভুটানে পর্নোগ্রাফি বাংলাদেশে পর্নোগ্রাফি উত্তর কোরিয়ায় পর্নোগ্রাফি Bohlen, Celestine (১৯৯০-০৫-১২)। "Evolution in Europe; Sex Magazines and Massage Parlors Test Hungary's New Limits"। The New York Times। সংগ্রহের তারিখ ২০০৯-১০-২১।  Picón, Pedro (২০০৮-০৫-২৭)। "'Buda-sex' and the Hungarian porn industry"। Café Babel। ২০০৯-১১-১৩ তারিখে মূল থেকে আর্কাইভ করা। সংগ্রহের তারিখ ২০০৯-১০-২১।  Sigel (2005), pp. 185–6. Sigel (2005), p. 185. "Michelle Wild (I)"। IMDb। সংগ্রহের তারিখ ২০০৯-১০-২১।  Sigel, Lisa Z. (২০০৫)। "The Hungarian Example"। International Exposure: Perspectives on Modern European Pornography, 1800-2000। Rutgers University Press। পৃষ্ঠা 178–204। আইএসবিএন 0-8135-3519-0। সংগ্রহের তারিখ ২০০৯-১০-২১।
বাংলাদেশের নদীবন্দরের তালিকা

নদীবন্দর হচ্ছে নদীর তীরে গড়ে ওঠা স্থান বা স্থাপনা, যেখানে নৌযানে চলাচলকারী যাত্রী ও পণ্য ওঠানামা করা হয়। নদীবহুল দেশ বলে আবহমান কাল থেকেই বাংলাদেশের পরিবহন ব্যবস্থায় নৌপথ ও নদীবন্দর গুরুত্বপূর্ণ ভূমিকা পালন করে আসছে। দেশের প্রায় সব বড় শহর ও বাণিজ্যকেন্দ্রই গড়ে উঠেছে নদী বন্দরকে কেন্দ্র করে। এ সব বন্দরে যন্ত্রচালিত নৌযান অবতরণ এবং যাত্রী ও পণ্য ওঠানামার সব ধরনের সুযোগ-সুবিধা রয়েছে। এছাড়া বিআইডব্লিউটিএ-এর উদ্যোগে আরো ৪৪৮টি ছোটখাটো বন্দরে বিভিন্ন ধরনের স্থাপনা নির্মাণ বা উন্নয়ন করা হয়েছে, যেগুলিকে বলা হয় সেকেন্ডারি রিভারাইন স্টেশন। বিআইডব্লিউটিএ-এর হিসেবে এর বাইরেও সারা দেশে আরো অন্তত ৩৭৪টি স্থানে নৌযান থেকে পণ্য ওঠানামা করা হয়, যেগুলিতে ওই সংস্থাটির কোনো রকম স্থাপনা নেই। বাংলাদেশে বর্তমানে ৫০টি নদীবন্দর রয়েছে। । ১৯৬০ সালে ঢাকা, নারায়ণগঞ্জ, খুলনা, বরিশাল, চাঁদপুর ও টঙ্গী এই ছয়টি নদীবন্দর প্রতিষ্ঠা করা হয়।সর্বশেষ নদী বন্দর হিসেবে সিলেটের "ভোলাগঞ্জ নদীবন্দর" স্থান করে নিয়েছে। বাংলাদেশের নদীবন্দরের তালিকা নিম্নে দেওয়া হল: মেঘাই ঘাট-নাটুয়াপাড়া নদীবন্দর অভ্যন্তরীণ বন্দর
নুঙ্গমবক্কম

নুঙ্গমবক্কম দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এই লোকালয়ে রয়েছে বহুজাতিক অর্থনৈতিক প্রতিষ্ঠান, গূরুত্বপূর্ণ সরকারি দপ্তর, বৈদেশিক দূতাবাস, প্রসিদ্ধ শিক্ষা প্রতিষ্ঠান, শপিং মল, খেলাধুলার প্রতিষ্ঠান, দর্শনীয় স্থান, হোটেল, রেস্তোরাঁ ও সাংস্কৃতিক কেন্দ্র৷ নুঙ্গমবক্কম চেন্নাইয়ের আবাসিক অঞ্চলও বটে৷ এর আশেপাশে রয়েছে এগমোর, শেঠপট্টু, ত্যাগরায়নগর, কোটমবক্কম, তেনামপেট, আমাইন্দকরাই, শূলাইমেড়ু এবং কীলবক্কম৷ চেন্নাইয়ের আঞ্চলি নিষ্ক্রমপত্র দপ্তর নুঙ্গমবক্কমের হ্যাডোস রোডের ওপর অবস্থিত৷ এখানে রয়েছে অস্ট্রিয়া, কানাডা ও দক্ষিণ কোরিয়ার দূতাবাস ও ব্রিটিশ ডেপুটি হাই কমিশনারের দপ্তর৷ নুঙ্গমবক্কম চেন্নাইয়ের প্রাচীন অঞ্চলগুলির একটি৷ ১৯৬০ খ্রিস্টাব্দ পর্যন্ত এটি মাদ্রাজ শহরের পশ্চিম সীমান্ত নির্ধারণ করত৷ খ্রিস্টীয় অষ্টাদশ শতাব্দীর সময়ে প্রশাসনিকভাবে এটি মাদ্রাজ শহরের অংশীভূত হয়৷ কে ভি রমনের দ্য আর্লি হিস্ট্রি অব দ্য মাদ্রাজ রিজিয়ন অনুসারে নুঙ্গমবক্কম থেকে একাদশ শতাব্দীর সময়কালীন রাজা রাজেন্দ্র চোলের একটি তাম্রলেখ উদ্ধার করা হয়৷ চেন্নাই পুরনিগমের সরকারি নথিপত্র অনুযায়ী মুঘল ফরমানের অধীনস্থ নুঙ্গমবক্কম ও আরো চারটি স্থান যথা, তিরুবোত্রিয়ুর, কাতিবক্কম, ব্যাসরপাড়ি ও সদঙ্গাড়ু ১৭০৮ খ্রিস্টাব্দে ব্রিটিশ সাম্রাজ্যের অন্তর্ভুক্ত হয়৷ ১৯১৫ খ্রিস্টাব্দে এখানে উইমেন'স খ্রিস্টান কলেজ প্রতিষ্ঠা হয়৷ ১৯২৫ খ্রিস্টাব্দে দ্য গুড শেফার্ড কনভেন্ট (বর্তমানে দ্য গুড শেফার্ড হায়ার সেকেন্ডারি ম্যাট্রিকুলেশন স্কুল) ও লয়োলা কলেজ প্রতিষ্ঠিত হয়৷ নুঙ্গমবক্কম শহরের বিভিন্ন অংশের স্থানে সুসংযুক্ত৷ চেন্নাই এম টি সির বহু বাস এই লোকালয় অতিক্রম করে৷ এই অঞ্চলটিতে রয়েছে চেন্নাই শহরতলি রেলওয়ের বিচ-তাম্বরম রেলখণ্ডের অন্তর্গত নুঙ্গমবক্কম রেলওয়ে স্টেশন৷ বীচ-তাম্বরম রেলখণ্ডে প্রাত্যহিক ট্রেনযাত্রীর সংখ্যা অনুসারে চেন্নাইয়ের ইএমইউ স্টেশনগুলির মধ্যে ক্রোমপেট ও সেন্ট থমাস মাউন্টের পরেই নুঙ্গমবক্কমের স্থান তৃৃৃতীয়৷ http://passport.tn.nic.in/about_us.htm[স্থায়ীভাবে অকার্যকর সংযোগ] http://www.tn.gov.in/misc/embassies_in_chennai.htm http://www.thehindu.com/news/cities/chennai/a-village-called-nungambakkam/article4329758.ece | Welcome to Corporation of Chennai ||
সাদিয়া ইকবাল

সাদিয়া ইকবাল (জন্ম: ১৯৯৫) হচ্ছেন পাকিস্তানের একজন নারী ক্রিকেটার। ২০১৯ সালের অক্টোবরে তিনি সর্বপ্রথম বাংলাদেশের বিপক্ষে ক্রিকেট ম্যাচ খেলেন। ২০১৯ সালের ২৬শে অক্টোবর সাদিয়া বাংলাদেশের বিপক্ষে মহিলাদের টুয়েন্টি২০ আন্তর্জাতিক ম্যাচে অংশগ্রহণ করেছিলেন। আন্তর্জাতিক নারী দিবস উপলক্ষে আয়োজিত একদিনের আন্তর্জাতিক ম্যাচেও তিনি বাংলাদেশের বিপক্ষেই খেলেছিলেন। সাদিয়ার নাম ২০২০ আইসিসি মহিলা টি২০ বিশ্বকাপ-এ চলে এসেছিলো পাকিস্তান জাতীয় মহিলা ক্রিকেট দলের সদস্য হিসেবে। "Sadia Iqbal"। ইএসপিএন ক্রিকইনফো (ইংরেজি ভাষায়)। সংগ্রহের তারিখ ২৬ অক্টোবর ২০১৯।  "Pakistan women team for T20I series against Bangladesh announced"। পাকিস্তান ক্রিকেট বোর্ড (ইংরেজি ভাষায়)। সংগ্রহের তারিখ ২৩ অক্টোবর ২০১৯।  "1st T20I, Bangladesh Women tour of Pakistan at Lahore, Oct 26 2019"। ইএসপিএন ক্রিকইনফো (ইংরেজি ভাষায়)। সংগ্রহের তারিখ ২৬ অক্টোবর ২০১৯।  "1st ODI, Bangladesh Women tour of Pakistan at Lahore, Nov 2 2019"। ইএসপিএন ক্রিকইনফো (ইংরেজি ভাষায়)। সংগ্রহের তারিখ ২ নভেম্বর ২০১৯।  "Pakistan squad for ICC Women's T20 World Cup announced"। পাকিস্তান ক্রিকেট বোর্ড (ইংরেজি ভাষায়)। সংগ্রহের তারিখ ২০ জানুয়ারি ২০২০।
ইরাম জাভেদ

ইরাম জাভেদ (জন্মঃ ১৯৯১) হচ্ছেন পাকিস্তানের একজন নারী ক্রিকেটার। তিনি পাকিস্তান জাতীয় মহিলা ক্রিকেট দলের হয়ে খেলেন। ২০২০ সালের জানুয়ারি মাসে অস্ট্রেলিয়ায় অনুষ্ঠিত আইসিসি মহিলা টি-টোয়েন্টি বিশ্বকাপের জন্য পাকিস্তান দলে তাকে মনোনীত করা হয়। "Pakistan squad for ICC Women's T20 World Cup announced"। Pakistan Cricket Board। সংগ্রহের তারিখ ২০ জানুয়ারি ২০২০।